**Seletuskiri**

**Türi Vallavolikogu määruse eelnõule „****Järva maakonna arengustrateegiale 2035+ lisatud arengustrateegia tegevuskava muutmise heakskiitmine“**

**I. Sissejuhatus**

Määruse eelnõu on koostanud kohaliku omavalitsuse korralduse seaduse (KOKS)[[1]](#footnote-1) § 374 lõikes 5 sätestatud koostööorgan ehk Sihtasutuse Järvamaa arendusjuht Karola Jaanof (e‑post karola@jarva.ee, tel 524 8695) koostöös Türi Vallavalitsuse kui ametiasutuse arendusjuhi Üllar Vahtramäega (e-post Yllar.Vathramae@tyri.ee, tel 504 0112). Määruse eelnõu on kooskõlastanud Türi vallasekretär Lii Laanemets (e-post Lii.Laanemets@tyri.ee, tel 5265704).

Järva maakonna arengustrateegiale +2035 lisatud tegevuskava aastateks 2023-2027 (arengustrateegia lisa 4) muutmise ja uue redaktsiooni heakskiitmiseks on vaja volikogu poolthäälteenamust.

**II. Määruse õiguslikud alused ning Järva maakonna arengustrateegia 2035+ lisatud arengustrateegia tegevuskava aastateks 2023-2026 muutmise vajaduse põhjendused**

Arvestades KOKS § 373 lõiget 1, millest tulevalt peab maakonnal olema arengustrateegia, kehtib hetkel Järvamaa arengustrateegia 2035+ koos arengustrateegia lisaks (lisa 4) oleva tegevuskavaga aastateks 2023-2026. Arengustrateegia ja tegevuskava on Järva maakonna kolm omavalitsust ehk Paide linn, Türi vald ja Järva vald KOKS § 374 lõigetes 2-6 sätestatud korras heaks kiitnud.

Türi Vallavolikogu kiitis Järva maakonna arengustrateegia 2035+ koos selle lisaks oleva tegevuskavaga aastateks 2023-2026 heaks 21. märtsi 2023 määrusega nr 4„Järva maakonna arengustrateegia 2035+ uue redaktsiooni heakskiitmine"[[2]](#footnote-2).

KOKS § 374 lõike 2 järgi peab maakonna arengustrateegial olema tegevuskava või valdkondlikud tegevuskavad, mis ei pea hõlmama kogu arengustrateegia kehtivuse perioodi.

Määrus kehtestatakse KOKS § 374 lõigete 2 ja 3 alusel, arvestades sama seaduse § 374 lõiget 6.

Maakondlike arengustrateegiate elluviimiseks on riigihalduse ministri 16. märtsi 2023 määrusega nr 15 kehtestatud „Maakonna arengustrateegia elluviimise toetuse tingimused ja kord"[[3]](#footnote-3) (edaspidi MATA). MATA sätestab nõuded maakondlikele arengustrateegiatele juhul, kui meetmest taotletakse rahastust projektide elluviimiseks. MATA § 14 kohaselt märgitakse maakonna arengustrateegia tegevuskavas meetmest rahastamiseks mõeldud projekti puhul rahastamisallikaks „Maakonna arengustrateegia elluviimise toetus” koos maksimaalse toetuse summaga aastate lõikes.

Lähtudes MATA määruse peatükist 3 ning vastavalt ministeeriumi ja maakondliku arendusorganisatsiooni vahelise dialoogi töökorrale, esitas ministeerium enne dialoogi alustamist maakondlikule arendusorganisatsioonile (MARO) ministeeriumi poolse analüüsi ning analüüsist tulenevad ettepanekud MATA vahendite suunamiseks aastatel 2024-2027.

Rahandusministeerium ja Sihtasutus Järvamaa (MARO), tuginedes regionaalse arengu tegevuskava seireinfole ning lähtudes Järvamaa arengustrateegiast, leppisid kokku, et MATA 2024-2027 vahendid suunatakse **majandus- ja haridusvaldkondade** arendamiseks. Maakonna arengustrateegiast tulenevalt on fookusteemadeks valitud „Haridus" ning „Ettevõtlus ja majandus".

Projektide valikut ja arengustrateegia tegevuskava täiendamise protsessi koordineeris Sihtasutus Järvamaa.

KOKS § 374 lõikest 1 tulenevalt peab maakonna arengustrateegia hõlmama vähemalt nelja eelseisvat eelarveaastat.

Eelmärgitud õigusnormidest tulenevalt tuleb Türi Vallavolikogu heaks kiidetud Järva maakonna arengustrateegiale 2035+ lisatud tegevuskava aastateks 2023-2026 muuta.

**III. Eelnõu sisu**

Määruse eelnõul on kaks paragrahvi.

**Paragrahviga 1** kiidetakse heaks Järvamaa arengustrateegia +2035 Järva maakonna arengustrateegia tegevuskavas (arengustrateegia lisa 4) tehtavad muudatused.

Järva maakonna arengustrateegias kokku lepitud valdkondlike eesmärkide täitmiseks on koostatud tegevuskava. Tegevuskava uuendamise käigus on lisatud täiendused MATA meetmest rahastamiseks mõeldud projektide kohta ning täiendatakse tegevuskava ühe aastaga ehk tegevuskava hõlmab pärast määrusega heakskiitmist aastaid 2023-2027.

Tegevuskava uuendamise käigus on täiendatud tegevuskava punkti 2.1.1, punkti 10.1.10 ja punkti 10.1.13. Nimetatud punktides toodud tegevustele on lisatud viide rahastusallikale („Maakonna arengustrateegia elluviimise toetus“) ning lisatud maksimaalne toetussumma MATA meetmest koos projekti nimetusega.

Tegevuskava muudatused tulenevad eestkätt 2024. aasta projektitaotlustest (v.a „Kesk-Eesti ettevõtlusinkubaator 2024-2026“, mis toimub aastatel 2024-2026). 2024. aasta taotlusvooru maakondlik rahaline maht kehtestati regionaal- ja põllumajandusministeeriumi 22. detsembri 2023 käskkirjaga „Meetme „Maakonna arengustrateegia elluviimise toetuse tingimused ja kord“ 2024. aasta taotlusvooru rahalise mahu kehtestamine“. Järva maakonna 2024. aasta taotlusvooru rahaline maht on 368 248 eurot. Neljaks aastaks ette potentsiaalsete projektide süvendatud ülevaadet koostada ei ole mõistlik, kuna aja jooksul võivad mitmed asjaolud muutuda ning taotlemise osas peab säilima paindlikkus. Samuti selgub MATA vahendite reaalne kättesaadavus igal aastal eraldi riigieelarve menetlemise käigus, mistõttu projektide ja rahavoogude kavandamine etteulatuvalt ei ole võimalik ega vajalik.

Tegevuskava täiendamine hõlmab kolme projekti, mille tegevusteks Järva maakonna 2024. aasta toetusvahendid suunatakse.

Haridusvaldkonna peamine eesmärk on 2023. aastal sõlmitud hariduskokkuleppe elluviimine. Kokkuleppe kohaselt taotletakse ettevõtlus- ja majandusvaldkonna toetamiseks MATA meetmest „Atraktiivne ettevõtlus- ja elukeskkond“ (PEEK) raha projekti „Kesk-Eesti Ettevõtlusinkubaator 2024-2026“ Järva maakonna kaasrahastuse osaliseks toetamiseks. Teine ettevõtlus- ja majandusvaldkonda toetav projekt on „Programmeerimiskool kood/Järva avamine“.

Arengustrateegia tegevuskava täiendamisel on arvestatud Rahandusministeeriumi välja töötatud maakonna arengustrateegia koostamise juhendiga. Samuti on tegevuskava täiendamisel lähtutud Rahandusministeeriumiga kokku lepitud tegevustest ja väljundnäitajatest. Projektide osas toimusid Järva maakonna kohalike omavalitsuste esindajatega arutelud Sihtasutuse Järvamaa nõukogu 10. jaanuaril 2024 ja 14. veebruaril 2024 toimunud koosolekutel. Sihtasutuse Järvamaa nõukogu 14. veebruari 2024 koosolekul toetati Järva maakonna arengustrateegias hariduse ja ettevõtluse valdkonna tegevuskava tegevuste elluviimist koos projektitaotluste esitamisega. Projekti lõplik rahastamine ja realiseerimine sõltub kohalike omavalitsuste volikogude otsustest.

Järva maakonna arengustrateegia 2035+ muudetud ja uues redaktsioonis tegevuskava on määruse lisa.

Määruse **paragrahviga 2** muudetakse Türi Vallavolikogu 9. märtsi 2023 määrust nr 4 „Järva maakonna arengustrateegia 2035+ uue redaktsiooni heakskiitmine (RT IV, 18.03.2023, 2). Kehtiva määruse (9. märtsi 2023 määrus nr 4) lisaks 1 on Järva maakonna arengustrateegia 2035+ ning lisa 2 on arengustrateegiale lisatud (lisa 4) heaks kiidetud „Arengustrateegia tegevuskava aastateks 2023-2026“. Seoses arengustrateegia tegevuskava muutmisega asendatakse kehtiva määruse lisa 2 uue tegevuskavaga ehk käesoleva määruse eelnõu lisaga.

**IV. Eelnõu võrdlev analüüs**

Eelnõu on kooskõlas kehtivate seaduste ja teiste õigusaktidega. Maakonna arengustrateegia tegevuskava on kooskõlas maakonna kohaliku omavalitsuse üksuste eelarvestrateegiatega.

**V. Määruse mõjud**

KOKS § 373 lõike 11 kohaselt võetakse riigieelarvest kohaliku omavalitsuse üksustele juhtumipõhiste toetuste andmisel, riiklike investeeringute kavandamisel ja riigiasutuste osutatavate teenuste kättesaadavuse muutmisel maakonnas arvesse maakondlikus arengustrateegias kavandatud arengueesmärke ja kajastatud tegevuskogumeid.

Käesoleva määruse vastuvõtmisega ei kaasne kohalikul omavalitsusele otsesid rahalisi kohustusi. Toetusmeetmes ettenähtud kohustusliku omafinantseeringu katmise otsustavad omavalitsused eraldi otsusega.

Projekti „Kesk-Eesti ettevõtlusinkubaator 2024-2026“ MATA vahendid on meetmest "Atraktiivne piirkondlik ettevõtlus- ja elukeskkond" (PEEK) toetatava projekti kaasfinantseering ning ei vaja omaosaluse lisamist.

Tegevuskava punktide 2.1.1 ja 10.1.13 projektide planeeritav toetuse kogumaht on maksimaalsel 345 000 (75% toetus), millele lisandub omafinantseering (kogusummas 115 000 eurot).

**VI. Määruse rakendamisega seotud tegevused**

Kord aastas koostab SA Järvamaa ülevaate, millised projektid ja tegevused on ellu viidud, millised mitte, samuti täiendatakse tegevuskava vajadusel uute tegevuste ja projektidega. Tegevuskava puhul on tegemist nn rulluva dokumendiga, mis kirjeldab tegevusi 4 aasta perspektiivis ning igal aastal lisandub sellesse uus tegevusaasta.

**VII. Määruse jõustumine**

KOKS § 23 lõike 1 ning haldusmenetluse seaduse § 93 lõike 2 alusel jõustub määrus kolmandal päeval pärast määruse Riigi Teatajas avaldamist, kui seaduses või määruses endas ei ole sätestatud hilisemat tähtpäeva. Määruse sisust tulenevalt ei jõustu Türi Vallavolikogu õigusaktist mitte maakonna arengukava tegevuskava, vaid Türi valla heakskiit tegevuskava muutmisele ja muudetud tegevusekavale. Arengustrateegia ja selle juurde kuuluv tegevuskava hakkab kehtima ehk jõustub pärast kõigi Järva maakonna omavalitsuste volikogude heakskiitude kehtima hakkamist. Türi Vallavolikogu ei näe vajadust sätestada määruses hilisemat jõustumisaega, mistõttu jõustub määrus seaduse alusel ja selles sätestatud korras ehk kolmandal päeval pärast määruse Riigi Teatajas avaldamist.

**VIII. Määruse eelnõu kooskõlastamine, huvirühmade kaasamine ja avalik konsultatsioon**

Määruse eelnõu algatamise ehk Järva maakonna arengustrateegia 2035+ tegevuskava muutmise algatamise kiitis Türi Vallavolikogu heaks 29. veebruari 2024 istungil. Tulenevalt KOKS § 374 lõigetest 4 ja 5 volitas Türi Vallavolikogu samal istungil protokollilise otsusega määruse eelnõu (maakonna arengustrateegia tegevuskava muudatusi) avalikustama ning korraldama avalikke arutelusid ning huvitatud isikute kaasamist arengustrateegia eelnõu koostajat ehk Sihtasutust Järvamaa.

Määruse eelnõu edastati aruteludeks Türi Vallavolikogu alalistele komisjonidele.

Sihtasutus Järvamaa avalikustas määruse eelnõu ….. 2024 sihtasutuse veebilehel <https://jarva.kovtp.ee/>. Eelnõu oli koos seletuskirjaga avalikustatud perioodil ………

Eelnõu menetlusse kaasati………, toimus avalik arutelu………

Türi Vallavalitsus kiitis eelnõu heaks……. istungil.

1. <https://www.riigiteataja.ee/akt/KOKS> [↑](#footnote-ref-1)
2. <https://www.riigiteataja.ee/akt/418032023002>, [↑](#footnote-ref-2)
3. <https://www.riigiteataja.ee/akt/418032023002> [↑](#footnote-ref-3)